《岁时书事 其六》
宋代·张侃

朝来瑞花飞，檐前成个个。老农村中居，沽酒自相贺。

不愿担石储，但愿免饥饿。连年田有秋，墙东添石硙。

春来亦有花，竹外江梅破。倡桃与妖李，临风自娇惰。

上天新赐瑞，莫测花机大。毫端已先知，浩歌续楚些。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。